kardosdrur/scandi-wiki huggingface dataset:
Grenoble École de Management

Grenoble École de Management er en europæisk business school med campusser i Grenoble og Paris. Skolen blev oprettet i 1984. 

GEM blev placeret på en 20. plads blandt de europæiske business schools i 2015 af Financial Times. I 

2015 blev GEM Master in Management-program placeret på en 20. plads på verdensplan af Financial Times. 

GEM har ligeledes fået en 94. plads på verdensplan for dens MBA. 

GEM har ligeledes et PhD-program såvel som adskillige Master-programmer inden for specifikke managementområder, såsom marketing, finans eller iværksætteri. 

GEM programmer har de tre internationale akkrediteringer AMBA, EQUIS og AACSB. 

Skolen har over 40.500 alumner inden for handel og politik.

Referencer

Eksterne henvisninger 
 Officiel website

Uddannelsesinstitutioner i Frankrig
Grenoble
Det røde træ

Det røde træ (på hollandsk: Avond; De rode boom) er et oliemaleri på lærred, som den hollandske kunstner Piet Mondrian lavede mellem 1908 og 1910. Det måler 70 x 99 cm. Det hører til samling på det kommunale museum i Haag. Maleriet er en eksplosion af farver i ildrøde og kobolt blå, markerer et brud med hans tidligere arbejde i en traditionel naturalistisk stil, og signaler hans første skridt mod abstraktion.

Det var aften, da Mondrian malede dette æbletræ i badebyen Domburg i Zeeland, hvor han, ligesom mange andre kunstnere tilbragte sommeren.

Maleriet findes i Gemeentemuseum Den Haag.

Ekstern henvisninger 
 Gemeentemuseum 
 www.europeana.eu 

Malerier af Piet Mondrian
Malerier fra 1908
FDM (flertydig)

FDM eller fdm har flere betydninger:
 Forenede Danske Motorejere - forening
 FDM Group - virksomhed
 Frekvens-division multipleksing
Pugwash-bevægelsen

Pugwash-bevægelsen er en international organisation, som samler videnskabsfolk og offentlige personer i arbejdet på at begrænse faren for krig og at finde løsninger på globale sikkerhedstrusler. Bevægelsen blev grundlagt i 1957 af Jozef Rotblat og Bertrand Russell i Pugwash, Nova Scotia, Canada, et par år efter udsendelsen af Russell-Einstein-manifestet.

Rotblat og Pugwash-bevægelsen blev tildelt Nobels fredspris i 1995 for deres indsats for atomnedrustningen. Russell var død på dette tidspunkt, hvilket er grunden til, at han ikke også blev tildelt prisen.

En ungdomsudgave af bevægelsen, International Student / Young Pugwash, har fostret lokale grupper siden sidst i 1970'erne.

Noter 

Modtagere af Nobels fredspris
Nobelprismodtagende organisationer
Ngo'er
Sigurður Sigurjónsson

Sigurður Sigurjónsson, (født 6. juli 1955), er en islandsk skuespiller og manuskriptforfatter.

Filmografi udvalg 
 Mælkekrigen (2019)
 Blandt mænd og får (2015)
 Movie Days (1994)
  Atomic Station (1984)
 Den anden dans (1983)
 Land og sønner (1980)

Eksterne links 
 

Skuespillere fra Island
Fritz-kola

fritz-kola er et tysk firma, der laver cola og limonade. Firmaet blev grundlagt i Hamborg i 2002.

Produkter 
Firmaet udmærker sig ved at have betydeligt højere indhold af koffein i deres coladrikke end konkurrenter som Coca-Cola og Pepsi.

I København kan den købes i en del kiosker og caféer, især på Nørre- og Vesterbro.

Referencer

Eksterne henvisninger 
Officiel hjemmeside  

Etableret i 2002
Fødevarevirksomheder fra Tyskland
Læskedrikvirksomheder
Får (slægt)

Får (Ovis) er en slægt af planteædende drøvtyggere af middel størrelse. De vilde får lever i forskelligartede miljøer, og har været i stand til at tilpasse sig både varme og kolde områder, f.eks. middelhavsområdet, Sibirien og Alaska. De findes ofte i dag i bjergområder.

Levevis 
Vilde får findes oftest i kuperede eller bjergrige egne. De er ret små i forhold til andre hovdyr. Hos de fleste arter vejer udvoksede individer mindre end 100 kg. Deres føde består hovedsageligt af græsser såvel som andre planter og laver. Som andre skedehornede pattedyr gør deres fordøjelsessystem dem i stand til at leve af grove planter med ringe næringsindhold. Får har ikke brug for meget vand og kan leve i temmelig tørre miljøer.

Får er sociale dyr og lever i flokke. Dette hjælper dem til at undgå rovdyr og holde sig varme i dårligt vejr ved at klumpe sig sammen. Fåreflokke må hele tiden være i bevægelse, for at opsøge nye græsgange og mere gunstigt vejr, når årstiderne skifter. I hver flok findes et individ, sædvanligvis en vædder, der følges af de andre.

Pels 
Kroppen hos vilde får (og nogle racer af tamfår) er dækket af en tæt pels, der beskytter mod kulde. Pelsen består af lange stive hår, der dækker en kort, ulden underpels, der kommer frem om efteråret og fældes om foråret. Denne uldne underpels er hos mange racer af tamfår udviklet til langhåret uld, hvor samtidig dækhårene er søgt bortselekteret. Denne uld dækker kroppen (hos nogle få racer også ansigt og ben) og anvendes i tekstiler.

Horn 
Hos vilde får har både hanner og hunner horn, mens det varierer hos tamfår. En vædders horn kan blive meget store, hos tykhornsfår kan de veje op til 14 kg, lige så meget som vægten af resten af kroppens knogler til sammen. Vædderne bruger deres horn i kampe mod hinanden for at tiltvinge sig dominans og retten til at parre sig med hunnerne. Normalt sårer de ikke hinanden, for de støder kun hovederne sammen og rammer ikke hinanden på kroppen. De er også beskyttet af en meget tyk hud og et dobbeltlaget kranie.

Arter og underarter 

Fem eller seks arter og talrige underarter anerkendes, selv om nogle underater er blevet betragtet som selvstændige arter. De vigtigste ses her:

Kilder

Eksterne henvisninger
Preussen (flertydig)

Preussen () eller Prøjsen henviser til den historiske statsdannelse Preussen i det nordlige Mellemeuropa.

Det kan også henvise til:

Lande og territorier 
 Preussen (region) - et historisk område ved Østersøen i det nordøstlige Mellemeuropa.
 Hertugdømmet Preussen - et hertugdømme i den østlige del af området Preussen fra 1525–1701.
 Kongeriget Preussen - et kongerige i den nordlige del af Mellemeuropa fra 1701-1918.
 Fristaten Preussen - en tysk stat i Weimarrepublikken fra 1918-1947.

Andet 
 Preußen (skib) - tysk fem-mastet fuldrigger bygget i 1902
Petersværft

Petersværft er en lille privat havn med en 69 m lang bro, tilhørende godset Petersgaard,  beliggende i Sydsjælland ud til Ulvsund mellem Stensved og Langebæk og overfor Tærø.. Det var oprindeligt var en kort overgang  omkring 1771 en værfthavn anlagt af den københavnske skibsreder og storkøbmand Peter Johansen efter erhvervelsen af Kalve Gods (som han omdøber  til Petersgaard) i 1774. 
 
Petersværft består af lille gruppe fredede bygninger og en barklade.

Værftet 
 1777 ansøgte Peter  Johansen om tilladelse til at anlægge et skibsværft. 1781 blev der anlagt en skibsbro og bedding og beboelseshuse til 18-20 familier samt nødvendige materiel- og værksteder.  
 1781: Handelsskibet "Enigheden" er tegnet af Henrik Gerner, flådens  skibskonstruktør på Holmen. Det blev solgt, og i november samme år afgik det til Dansk Vestindien under navnet "Enigheden" med en besætning på tyve mand. 
 1784: Handelsskibet "Cron Princesse Louisa Augusta" afgik den 18. september 1784 på sin jomfrurejse til Trankebar. I de følgende år foretog Louisa Augusta yderligere 3 rejser til Indien med sidste hjemkomst 20. juni 1793.
1787: Handelsskibet "Elisabeth og Christine". Der var ikke købere til »Elisabeth og Christine«, så Peter Johansen måtte selv stå som ejer og reder de første år. Samme år var skibet i Grønland, chartret af Kgl. Grønlandske Handel. I 1790-erne foretog "Elisabeth og Christine" en del rejser til Island med G. A. Kyhn som reder, mens den sidste oplysning om skibet er fra 1813, hvor det betegnes som en bark og er hjemmehørende i Randers, og med en 9 mands besætning.
 Der findes oplysninger om yderligere 2 nybygninger. I 1790 ejede Peter Johansen en jagt på 5 kommercelæst, som var bygget på Petersværft i 1787. Samme år byggedes også den tomastede galease "Petersværft", som i 1796 forliste på en rejse til Trondheim med en last korn.

Man nåede i alt at bygge 10 skibe i forskellige størrelser inden de gode tider for skibsfarten sluttede. Værftet blev nedlagt omkring 1791, og der er i dag ingen værftsbygninger tilbage, kun skibsbroen. I de forløbne mange år er skibsbroen blevet repareret talrige gange, men længden og bredden er den samme som den oprindelige bro.

Flådebasen 
Under Englandskrigen 1807-1814 fungerede havnen som flådebase. Der blev bygget en del kanonbådsskure, hvori fartøjerne blev opbevaret i vintermånederne. På grund af det smalle stræde kunne de  engelske fregatter ikke nå de danske kanonbåde. 1814 blev skurene nedtaget og kanonbådene flyttet til Holmen.

Skovene 
På begge sider af Petersværft breder skovene sig, Stensby Skov mod vest og Langebæk Skov mod øst. Nær kysten finder man stadig store egetræer. Egetømmeret blev fragtet  til København til bygning af skibe på Holmens Værft. Egebarken brugtes til garvning. Barken opbevaredes i barkladen, inden den blev fragtet videre.

Eksterne kilder og henvisninger 
 Langebæk Lokalhistoriske Arkiv
 www.historiskatlas.dk
 www.petersgaard.com

Referencer 

Havne i Danmark
Vordingborg Kommunes geografi
Danske virksomheder etableret i 1777
Alexander Ramsay af Mar

Kaptajn Alexander Arthur Alfonso David Maule Ramsay af Mar DL (født 21. december 1919, død 20. december 2000) var et medlem af den udvidede britiske kongefamilie. Han af fætter til dronning Ingrid af Danmark (mor til dronning Margrethe 2. af Danmark) og til arveprins Gustav Adolf af Sverige (far til kong Carl 16. Gustav af Sverige).

Forfædre 
Alexander Ramsay af Mar var oldesøn af Victoria af Storbritannien og prins Albert af Sachsen-Coburg og Gotha samt af den tyske general, prins Frederik Karl af Preussen.

Alexander Ramsay af Mar var søn af prinsesse Patricia af Connaught, lady Ramsay og admiral sir Alexander Robert Maule Ramsay (en søn af John Ramsay, 13, jarl of Dalhousie).

Familie 
Alexander Ramsay af Mar var gift med den skotske adelskvinde Flora Fraser, 21. lady Saltoun (født 1930). Flora Fraser var medlem af det britiske overhus i 1979–2014.

Flora Fraser og Alexander Ramsay af Mar fik tre døtre. Den ældste den ærede Katharine Fraser (født 1957) er arving til titlen som den 22. lady Saltoun. De yngre døtre er Alice Elizabeth Margaret Ramsay (født 1961) og Elizabeth Alexandra Mary Ramsay (født 1963).

Kongelige fra Storbritannien
Adel fra Skotland
Nobelstiftelsen

Nobelstiftelsen er en privat svensk fond, der blev stiftet 29. juni 1900 for at administrere det økonomiske grundlag bag Nobelprisen. Stiftelsen er oprettet i overensstemmelse med ønsket i Alfred Nobels (dynamittens opfinders) testamente.

Nobel reserverede 94 % af sin meget betydelige formue, 31 mio. svenske kroner, til finansiering af tildelingen af de fem oprindelige Nobelpriser for kemi, fysik, medicin, litteratur og fred. Nobel døde i 1896, men de to eksekutorer af hans testamente, Ragnar Sohlman og Rudolf Lilljequist, mødte forskellige vanskeligheder, og det tog derfor fire år, før stiftelsen officielt kunne oprettes året før tildelingen af de første Nobelpriser.

Nobelstiftelsens opgave er at administrere og investere sin formue, repræsentere Nobelprisen og ideen bag den udadtil og forestå en række praktiske opgaver i forbindelse med tildelingen af priserne. Den har også siden 1965 afholdt de såkaldte Nobelsymposier. Derimod tager den ikke del i beslutningsprocessen ved tildelingen af priserne, der hører under forskellige andre organer. Stiftelsen ledes af en bestyrelse på fem personer og har sæde i Stockholm.

Kilder

Ekstern henvisning 

Nobelstiftelsens hjemmeside

Nobelprisen
Etableret i 1900
Fonde (stiftelser)
Friheden fører folket på barrikaderne

Friheden fører folket på barrikaderne er et maleri af Eugène Delacroix, det anses som et af fransk kunsts mesterværker. Det forestiller et slag under Julirevolutionen i 1830. En kvinde med blottede bryster hæver i triumf det franske flag mod himlen.

Kunstneren 
Delacroix sagde til sin bror mens han arbejde på værket:

Motiv 

Maleriet forestiller en kvinde, der personificerer friheden, med det franske flag, trikoloren, i den ene hånd og en riffel i den anden, og fører folk over barrikaden. Som hovedklæde hun kaldte en frihedshue.

Modtagelse 
Friheden fører folket på barrikaderne blev vist på Salonen 1831. Den franske regering købte maleriet i 1831 til 3.000 francs.

Gengivelse på andre steder 
Den kvindelie frontfigur med trikoloren har prydet den franske pengeseddel, 100 francen, indtil euroen blev indført.

Hærværk 
Maleriet blev 7. februar 2013 udsat for hærværk, da en kvinde oversprøjtede det med spraymaling, og skrev AE911 i maleriets nederst højre hjørne, en reference til konspirationsteorien om angrebet på World Trade center.

Værket som inspiration 
 Den danske kunstner Peter Carlsen har lavet en dansk version af maleriet.

 Det siges, at kvinden på maleriet er den afgørende inspiration til Frihedsgudinden i New York.

 Den bevæbnede dreng til højre for kvindelige figur inspirerede den franske forfatter Victor Hugo til karakteren af Gavroche i sin roman Les Misérables.

 Det britiske band Coldplay brugte Friheden fører folket på barrikaderne til omslaget af udgivelsen i juni 2008 Viva la Vida or Death and All His Friends.

 Bandet Laibach brugte Friheden fører folket på barrikaderne, sammen med billedet af en trommeslager, på en officiel band t-shirt fra 2012.

Referencer

Litteratur 
 Danmark 2009 : et historiemaleri af Peter Carlsen,

Eksterne henvisninger 

 CED | Delacroix: Liberty Leading the People - Accidental Icon? (26 min)  film
 BBC Radio 4:s In Our Time 
 July 28: Liberty Leading the People | artble.com 

Malerier fra 1830
Malerier af Eugéne Delacroix
Grünerløkka–Torshov-linjen

Grünerløkka-Torshov-linjen er en del af Oslos sporveje, der går fra Stortorvet gennem Grünerløkka og Torshov til Grefsen Station. Den betjenes af linje 11, 12 og 13.

Strækning 
Grünerløkka-Torshov-linjen går fra Stortorvet ad Kirkeristen forbi Jernbanetorget og ad Nygata og Storgata til Nybrua. Nord for Nybrua grener Sinsenlinjen fra ad Trondheimsveien. Grünerløkka-Torshovlinjen fortsætter ad Thorvald Meyers gate, Schleppegrells gate og Toftes gate gennem Grünerløkka, derefter ad Vogts gate, Sandakerveien og Grefsenveien gennem Torshov og Sandaker til Storo, hvor Kjelsåsbanen ligger i umiddelbar forlængelse. Alternativt kan der køres ad Storoveien til endestationen Grefsen Station, hvor Sinsenlinjen også ender, bare fra den modsatte side.

På Jernbanetorget kan der skiftes til T-bane, tog og bus, på Storo til T-bane og bus og på Grefsen Station til Gjøvikbanen.

Grünerløkka-Torshov-linjen har også en direkte forbindelse ad Storgata mellem Kirkeristen og Nygata, men den bruges normalt kun ved omlægninger.

Historie 
Grünerløkka-Torshov-linjen blev oprindeligt drevet af Kristiania Sporveisselskab (Grønntrikken). Oprindelsen til den var en enkeltsporet hestesporvej, der blev åbnet fra Stortorvet til Grünerløkka i 1876. 18. marts 1878 blev den forlænget til Thorvald Meyers gate 49, hvor der var stalde til 50 heste, smedie og remise. Sporvejen blev forlænget til Beyerbrua i 1879. Fra 1880 gik der sporvogne mellem Vestbanestasjonen og Grünerløkka. Efterhånden blev sporvejsnettet udbygget med dobbeltspor.

Sporvejen blev omstillet til elektrisk drift og forlænget til Torshov 29. september 1899, blandt andet på grund af konkurrence fra Kristiania Elektriske Sporvei (Blåtrikken), der havde kørt med elektriske sporvogne på Briskebylinjen siden 1894. Sporvejen gik nu ikke længere til Beyerbrua men ad Sannergata, Toftes gate og Vogts gate til Torshovgata, hvor der blev bygget en ny remise. 2. oktober 1901 blev sporvejen forlænget til Sandaker og 28. november 1902 til Grefsen Station. Sidelinjen til Sagene kirke blev åbnet 28. december 1914, en gren af denne (Korsvollinjen) til Bjølsen i 1924.

25. september 1934 blev Kjelsåsbanen mellem Storo og Kjelsås taget i brug. 16. juli 1947 blev sporet til Toftes gate flyttet fra Sannergata til Schleppegrells gate.

Fra 1918 til 1967 blev strækningen mellem Vippetangen og Sandaker også benyttet til transport af korn med særligt indrettede sporvogne.

Eksterne henvisninger 

 Trikkens historie, Sporveien Trikken.

Noter 

Oslos sporveje
Etableret i 1878
Kjelsåsbanen

Kjelsåsbanen er en del af Oslos sporveje, der går mellem Storo og Kjelsås. Strækningen betjenes af linje 11 og 12 i hele driftstiden. Storo bliver også betjent af linje 13 til Grefsen Station. Hele strækningen ligger på Grefsenveien. I Storo kan der skiftes til T-banen, mens endestationen i Kjelsås ligger ca. 300 m fra Kjelsås Station på Gjøvikbanen.

Historie 
Kjelsåsbanen blev åbnet 25. september 1934 som en forlængelse af Grünerløkka–Torshov-linjen mellem Stortorvet og Grefsen Station.

22. november 2002 blev Kjelsåsbanen nedlagt mellem Disen og Kjelsås af Oslo Sporveier. Nøjagtig to år senere, 22. november 2004, blev den genåbnet som følge af stort folkeligt engagement. Forud for genåbningen var strækningen blevet opgraderet.

Indtil 2. oktober 2011 blev Kjelsås betjent af linje 12, mens linje 11 kun kørte til Disen. Trafikselskabet Ruter besluttede sig imidlertid for at bytte om på dem for at forbedre rettigheden, da linje 11 i den modsatte ende har en noget kortere vej mellem Jernbanetorget og Majorstuen end linje 12. Fra 2. oktober 2011 til 2. april 2017 kørte linje 12 derfor kun til Kjelsås tidligt om morgenen, om aftenen og i weekenderne. Resten af tiden endte den i Disen. Siden 2. april 2017 kører både linje 11 og 12 imidlertid til Kjelsås i hele driftstiden.

Eksterne henvisninger 

 Trikkens historie, Sporveien Trikken.

Noter 

Oslos sporveje
Etableret i 1934
Albany River

Albany River er en 982 kilometer lang flod der løber i den nordvestlige del af provinsen Ontario i Canada. Den løber mod nordøst fra Lake St. Joseph i regionen Northwestern Ontario og løber ud i James Bay i bunden af Hudson Bay. Den er 982 km lang fra kilden af Cat River der løber ud i Lake St. Joseph og konkurerrer med Severn River om titlen som den længste flod i Ontario. Vigtigste bifloder er Kenogami River, Ogoki River og Drowning River.

Floden har navn efter James, hertug af York og Albany, senere Kong Jakob 2. af England .
Den løber først mod nord, men efter at den løber sammen med Ogoki River løber den i nordøstlig retning og løber i nærheden af indianerlandsbyen  Kashechewan First Nation  ud i James Bay. På de nederste 400 km af floden er sejlbar om sommeren.

Den øvre del af Albany River ligger i Wabakimi Provincial Park.

Byer og bebyggelser langs floden 
 Kashechewan First Nation
 Fort Albany
 Ogoki Post, Marten Falls (Marten Falls First Nation)
 Eabametoong First Nation / Fort Hope, just off the main river on Eabamet Lake, connected by the Eabamet River
 Osnaburgh (Mishkeegogamang First Nation)

Se også 
 Canadas længste floder

Eksterne kilder og henvisninger 

Ontario
Vandløb i Canada
Kjelsås Station

Kjelsås Station (Kjelsås stasjon) er en jernbanestation på Gjøvikbanen i Norge. Stationen består af to spor med hver sin sideliggende perron med læskure, en tidligere stationsbygning i træ og en parkeringsplads samt busstop. Stationen ligger overfor Norsk Teknisk Museum i kvarteret Kjelsås i bydelen Nordre Aker, 10,28 km fra Oslo S.

Stationen blev oprettet ved Gjøvikbanens åbning til Røykenvik 20. december 1900. Oprindeligt hed den Kjelsaas, men den skiftede navn til Kjelsås i april 1921. Den blev fjernstyret 13. december 1971 og gjort ubemandet 29. maj 1972. I dag er Kjelsås en fjernstyret ubemandet station med krydsningsspor og mulighed for af- og påstigning. Stationen kan bemandes efter behov. 

Stationsmiljøet blev skabt af arkitekten Paul Due. Stationsbygning og udhus er fredet.

Kjelsås Station betjenes også af buslinjerne 22 (Majorstuen – Ellingsrudåsen) og 25 (Majorstuen – Lørenskog Stasjon) og er desuden endestation for buslinje 54 (Aker Brygge – Kjelsås Stasjon). Sporvejen Kjelsåsbanen har endestation ca. 100 m fra stationen.

Litteratur

Eksterne henvisninger 

 

Stationer på Gjøvikbanen
Etableret i 1900
Jernbanestationer i Oslo
Portsmouth (flertydig)

Portsmouth referere ofte til byen Portsmouth i Hampshire, England. Øvrige betydninger:

Stednavne

Dominica 
 Portsmouth, Dominica

Storbritannien 
 Portsmouth, West Yorkshire

USA 
 Portsmouth, Iowa
 Portsmouth, New Hampshire
 Portsmouth Naval Shipyard
 Portsmouth, North Carolina
 Portsmouth Island, North Carolina
 Portsmouth, Ohio
 Portsmouth, Portland, Oregon
 Portsmouth, Rhode Island
 Portsmouth, Virginia
 Portsmouth Township, Michigan
 Portsmouth Square i San Francisco

Sport 
 Portsmouth F.C., engelsk fodboldklub
 Portsmouth Spartans, nuværende Detroit Lions

Se også 
 Portsmouth-traktaten
 HMNB Portsmouth
Catterino Cavos

Catterino Cavos (  ; født 30. oktober 1775 i Venedig, Republikken Venedig, død 28. april 1840 i Sankt Petersborg, Russiske Kejserrige) var en italiensk russisk operakomponist. 

Cavos kom, efter at have erhvervet sig et velkendt navn som komponist, 1797 til Sankt Petersburg, hvor han komponerede en del operaer til dels til russiske tekster, deriblandt Ivan Sussanina (samme stof, som Glinka senere behandlede i Livet for zaren), og som kapelmester havde fortjenstfuld indflydelse på musiklivet. Cavos, der var en begavet musiker, benyttede hist og her i sine operaer motiver fra den russiske folkemusik.

Kilder 

 

Komponister fra Italien
Italienere i 1700-tallet
Italienere i 1800-tallet
Live – Længe – Leve

Live – Længe – Leve er det andet livealbum fra det danske rockband Malurt. Det blev udgivet i 1994 og blev optaget den 9. december til en koncert i Pumpehuset i København. Albummet indeholder sange fra bandets tidligere udgivelser.

Spor 
 "Baglæns Rum" - 4:19
 "Den Eneste I Verden" - 5:15
 "Sidste Station" - 3:34
 "Himlens Bagdør" - 4:26
 "Indrømmer Blankt" - 5:11
 "Det Andet Land" - 4:44
 "Spøgelser" - 3:38
 "På Gaden Igen" - 3:18
 "Hjerte Af Is" - 3:03
 "De Vildeste Fugle" - 4:34
 "Gorilla Med Guldøl" - 4:07
 "Sommer På Vej" - 4:17
 "Gak-Gak I Gågaden" - 3:50
 "Superlove" - 3:08
 "Gi Dig Selv Fri" - 4:23
 "Vi Ses Igen" - 1:41

Medvirkende 
 Michael Falch - vokal, guitar, mundharmonika
 Pete Repete - keyboard, baggrundsvokal
 Peter Viskinde - guitar, baggrundsvokal
 Dia Nielsen - bas, baggrundsvokal
 Peter Mors - trommer

Referencer

Eksterne henvisninger 
 

Malurt-album
Livealbum fra 1993
Perfect Tense (Fallulah-album)

Perfect Tense er det tredje studiealbum fra den dansk-rumænsk sangerinde Fallulah, der udkom den 26. februar 2016 på Instant Records. Det er hendes første album på det amerikanske uafhængige pladeselskab, Instant Records, efter at hendes kontrakt med Sony Music udløb i 2013.

Forud for albummets udgivelse udkom singlerne "Social Club", "Sorrow Is a Shadow", "Ghostfriend", og "Perfect Tense". "Perfect Tense" blev et radiohit i Danmark i 2016, med en placering som nummer 5 på airplay-listen.

Albummet debuterede på 64. pladsen på hitlisten, med en salgscore (kombineret salg og streaming) på 131.

Spor

Kilder 

Album fra 2016
Fallulah-album
Docker (software)

Docker er et open-source-projekt, som automatiserer ibrugtagning af computerprogrammer (med miljø) inden i softwarecontainere, ved at tilvejebringe et yderligere abstraktionslag og automation af virtualisering på styresystemniveau på Linux, OS X og Microsoft Windows. 
Docker anvender resurseisolations-egenskaber i Linux-kernen, såsom cgroups og kernel-namespaces, samt et union-capable filsystem såsom aufs og andre for at tillade uafhængige "containere" at køre inden i en enkelt Linux-instans, hvilket mindsker omkostninger ved start og vedligeholdelse af virtuelle maskiner.

Linux-kernens understøttelse af namespaces isolerer det meste af en applikations perspektiv af styresystemets miljø, inklusive proces-træer, datanet, user IDs og mountede filsystemer, mens kernens cgroups yder resursebegrænsning, inklusive CPU, hukommelse, block I/O og datanet. Siden version 0.9 har Docker inkluderet programbiblioteket  som Dockers egen måde til at anvende virtualiseringsfaciliteter ydet af Linux-kernen, udover at anvende abstraherede virtualiseringsgrænseflader via libvirt, LXC (Linux Containers) og systemd-nspawn.

Kilder/referencer

Se også 
 DevOps
Service Component Architecture

Eksterne henvisninger 
 Dockers officielle hjemmeside 
 
 Multi-tenancy using Docker 
 
 
 Linux Containers and the future cloud , by Rami Rosen

Fri software
Linux-software
Mac OS X-software
Windows-software
Sikkerhedssoftware til Linux